Document ID: 32005R1710

UREDBA KOMISIJE (ES) št. 1710/2005
z dne 19. oktobra 2005
o spremembi Uredbe (ES) št. 2138/97 o razmejitvi homogenih proizvodnih območij oljčnega olja
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta št. 136/66/EGS z dne 22. septembra 1966 o vzpostavitvi skupne ureditve trga za olja in masti (1),
ob upoštevanju Uredbe Sveta (EGS) št. 2261/84 z dne 17. julija 1984 o določitvi splošnih pravil dodeljevanja pomoči za proizvodnjo oljčnega olja in pomoči organizacijam proizvajalcev oljčnega olja (2), in zlasti člena 19 Uredbe,
ob upoštevanju naslednjega:
(1)
Člen 18 Uredbe (EGS) št. 2261/84 določa, da se pridelki oljk in pridelki olja določijo po enotnih pridelovalnih območjih na podlagi podatkov, ki jih posredujejo države članice proizvajalke.
(2)
Razmejitev proizvodnih območij je navedena v Prilogi k Uredbi Komisije (ES) št. 2138/97 (3). Zaradi upravnih in strukturnih razlogov je treba za tržno leto 2004/2005 spremeniti enotna pridelovalna območja v Grčiji, Španiji in Italiji.
(3)
Uredbo (ES) št. 2138/97 je treba zato ustrezno spremeniti.
(4)
Ukrepi, predvideni s to uredbo, so v skladu z mnenjem Upravljalnega odbora za olja in masti -
SPREJELA NASLEDNJO UREDBO:
Člen 1
Priloga k Uredbi (ES) št. 2138/97 se spremeni:
1.
v točki A se deli, ki zadevajo pokrajine „Perugia“, „Brindisi“, „Lecce“, „Catanzaro“, „Reggio Calabria“ in „Siracusa“, ustrezno nadomestijo z besedili iz Priloge I k tej uredbi;
2.
točka C se nadomesti z besedilom iz Priloge II k tej uredbi;
3.
v točki D v rubriki „Comunidad autónoma: Aragón“ se pokrajina „Zaragoza“:
(a)
za območje 2 se poimenovanje občine „Atea“ nadomesti z naslednjim besedilom: „Atea (za oljke, ki niso namakane)“;
(b)
za območje 5 se vstavi naslednje besedilo: „Atea (za namakane rastline)“.
Člen 2
Ta uredba začne veljati na dan objave v Uradnem listu Evropske unije.
Uporablja se od 1. novembra 2004.
Ta uredba je v celoti zavezujoča in se neposredno uporablja v vseh državah članicah.
V Bruslju, 19. oktobra 2005

Labels: 18
17
6